CELEX: 
Language: et
Date: 2018-03-02 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) 2017/118, millega kehtestatakse kalandusalased kaitsemeetmed merekeskkonna kaitsmiseks Põhjameres

SELETUSKIRI
            
            
               1.DELEGEERITUD ÕIGUSAKTI TAUST
            
            
               Vastavalt määruse (EL) nr 1380/2013
                  1
                artiklile 11 võib ühise kalanduspoliitika alusel võtta kalavarude majandamise meetmeid, mis on vajalikud keskkonnaalaste õigusaktide (elupaikade direktiiv
                  2
                ja linnudirektiiv
                  3
                ning merestrateegia raamdirektiiv
                  4
               ) järgimiseks.
            
            
               Vastavalt Euroopa Parlamendi ja nõukogu 17. juuni 2008. aasta direktiivile 2008/56/EÜ, millega kehtestatakse ühenduse merekeskkonnapoliitika-alane tegevusraamistik (merestrateegia raamdirektiiv), on liikmesriikidel lubatud võtta vajalikud meetmed, et saavutada või säilitada merekeskkonna hea seisund hiljemalt 2020. aastaks. Sel eesmärgil peavad liikmesriigid direktiivi artikli 13 lõike 4 kohaselt kehtestama meetmeprogrammid, mis hõlmavad ruumilisi kaitsemeetmeid, mis aitavad kaasa kaitstud merealade sidusa ja representatiivse võrgustiku loomisele, hõlmates piisavalt sellesse kuuluvate ökosüsteemide mitmekesisust.
            
            
               Kui liikmesriigid leiavad, et teatavaid kalandusalaseid kaitsemeetmeid on vaja selleks, et täita oma kohustusi vastavalt merestrateegia raamdirektiivi artikli 13 lõikele 4, linnudirektiivi artiklile 4 või elupaikade direktiivi artiklile 6, tuleb need meetmed võtta vastu kooskõlas ELi ainupädevusse kuuluva ühise kalanduspoliitika eeskirjadega. 
            
            
               Ühise kalanduspoliitika üks peamisi uuendusi on selliste sätete kehtestamine, milles käsitletakse piirkondlikku koostööd nende liikmesriikide vahel, kellel on otsene majandamishuvi seoses teatava püügitegevuse või teatavate aladega. 
            
            
               Kooskõlas määruse (EL) nr 1380/2013 artikliga 18 põhineb ettepanek ühisel soovitusel, mille töötasid välja ja esitasid komisjonile asjaomased liikmesriigid.
            
            
               Belgia esitas koos Madalmaade, Prantsusmaa, Saksamaa, Taani ja Ühendkuningriigiga 28. veebruaril 2017 komisjonile ühise soovituse, milles käsitletakse kalavarude majandamise meetmeid merepõhja terviklikkuse parandamiseks; selleks et saavutada merestrateegia raamdirektiiviga ette nähtud hea keskkonnaseisund, tuleks soovituse kohaselt vähendada liikuvate põhjapüügivahenditega kalapüüki neljas kalavarude majandamise piirkonnas, mis asuvad Põhjamere Belgia osas. Sellest tulenevalt tehti ettepanek komisjoni 5. septembri 2016. aasta delegeeritud määruse (EL) 2017/118
                  5
                muutmiseks.
            
            
               Määruse üldine eesmärk on tagada, et kalandusmeetmed aitaksid asjakohaselt kaasa merepõhja terviklikkuse parandamisele ning seeläbi ka täita kohustust saavutada merestrateegia raamdirektiiviga ette nähtud hea keskkonnaseisund.
            
            
               Sellest kohustusest lähtuvalt määrati merestrateegia raamdirektiivi I lisas loetletud üheteistkümne kvalitatiivse tunnuse alusel kindlaks, milline on hea keskkonnaseisund ja millised keskkonnaalased eesmärgid tuleb Belgia merealal saavutada. Merestrateegia raamdirektiivis kirjeldatud hea keskkonnaseisund on eelkõige tunnuse 6 („merepõhja terviklikkus“) puhul määratud kindlaks järgmiselt: 
            
            
               „Merepõhja terviklikkus on tasemel, mis kindlustab ökosüsteemide funktsioneerimise ja struktuuri ning selle, et eelkõige merepõhja ökosüsteemid ei ole kahjustatud.“ Belgia täpsustas ka, et merepõhja terviklikkuse puhul on head keskkonnaseisundit võimalik saavutada vaid juhul, kui muude asjaolude hulgas on merepõhja füüsilist häirimist vähendatud kestliku tasemeni, kuna tegemist on suhtelist tundlike elupaigaliikidega“.
            
            
               Põhjalähedaste liikide elupaikade häirimise küsimuses on Belgia määranud eelkõige kindlaks järgmised eesmärgid:
            
            
               „Merepõhja seisund paraneb, kui põhjapüügivahenditega ei häirita pidevalt merepõhja elupaigatüüpe (= surve näitaja), võimaldades sel viisil merepõhja loomastiku ja taimestiku loomulikku arengut ning vähendades merepõhja kunstlikku killustumist (= soovitud olukord).“
            
            
               „Merepõhja seisund paraneb, kui kasutatakse üksnes merepõhja vähem kahjustavaid ja keskkonnasõbralikke püügivahendeid, tänu millele häiritakse oluliselt vähem merepõhja, sealhulgas merepõhja elupaigatüüpe (= surve näitaja), võimaldades sel viisil parandada merepõhja elupaiga kvaliteeti ning vähendades merepõhja kunstlikku killustumist (= soovitud olukord).“
            
            
               Belgia kavatseb aktiivselt nende eesmärkide poole liikuda „kasutades selleks asjaomase sektori ruumilise haldamise meetmeid (st märgistades ära alad, kus merepõhja ei häirita, ning alad, kus võib kasutada üksnes keskkonnasõbralikke põhjapüügivahendeid)“.
            
            
               Belgia töötas oma kalandusmeetmete ettepaneku välja merealade ruumilise planeerimise raames. Sellega tehti algust 2012. aastal, 2013. aastal järgnesid avalikud konsultatsioonid ja rahvusvaheline konsultatsioon naaberriikidega ning 2014. aastal jõuti õiguslikult siduva merealade ruumilise planeeringuni. Ettepanek avaldati 20. märtsil 2014 kuninga dekreedina
                  6
               .
            
            
               Belgia tegi kindlaks viis liikmesriiki, kes püüavad kala tema majandusvööndis. Need on Madalmaad, Prantsusmaa, Saksamaa, Taani ja Ühendkuningriik. Territoriaalmeri on põhimõtteliselt reserveeritud riiklikele kalalaevadele. Kahepoolsete lepingute alusel on Belgia andnud oma territoriaalmeres siiski täiendavaid õigusi Madalmaade ja Prantsusmaa kalalaevadele. 
            
            
               Belgia kalalaevastik on üsna piiratud (2011. aastal 89 laeva) ja tegutseb peamiselt väljaspool Belgia vesi. Madalamaade kalalaevastik on Belgia omast oluliselt suurem (2008. aastal 831 laeva). Rannikualal kavandatud meede peaks tõenäoliselt mõjutama suurt osa Madalmaade piimtraale (üle 70 GT), samas kui väiksemad piimtraalid jäävad endiselt lubatuks. Rannikualal kavandatud meetme tulemusel väheneb suurte kalalaevade püügipiirkond kavandataval piirangualal tegelikkuses üksnes 6 %. 
            
            
               Suur osa Prantsuse kalalaevastiku tegevusest kavandatud piirangualal hõlmab traalimist ning muid püügivahendeid praktiliselt ei kasutata. 
            
         
         
            
               On väga ebatõenäoline, et Belgia kalandusmeetmete ettepanekuga kindlaks määratud püügipiirang puudutab ka Ühendkuningriigi kalalaevu. Saksamaa otsustas oma kalalaevastiku tegevuse soovitusest välja jätta, kuna kavandatud meetmed mõjutavad nende huvisid minimaalselt. 
            
            
               Taani esitas analüüsi oma püügitegevusest liikuvate põhjapüügivahenditega, pelaagiliste liikide püüdmise vahenditega ja muude püügivahenditega Põhjameres Belgia alal. Kavandataval piirangualal Taani kalalaevad merepõhja mõjutavaid püügivahendeid ei kasuta.
            
            
               Kõnealuste kavandatud meetmete puhul ei ole vaja täiendavaid kontrolli- ja jõustamismeetmeid, kuna need meetmed hakkavad kuuluma olemasolevate kontrollisüsteemide alla.
            
            
               Kavandatud meetmete kontroll ja jõustamine põhineb kombineeritud menetlusel: laevaseire satelliitsüsteem, õhu- ja merekontroll ning tehniline kontroll laevade pardal. Automaatset identifitseerimissüsteemi kasutatakse vaid juhul, kui kahtlustatakse rikkumist.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Konsulteerimine sidusrühmadega
            
            
               Alates 2012. aasta sügisest on Belgia ametiasutused pidanud ametlikke ja mitteametlikke konsultatsioone erinevate sidusrühmadega nii Belgias kui ka mujal. 
            
            
               Belgia ettepanek koostati aastatel 2012–2014, kuna rahvusvahelised konsultatsioonid toimusid merealade ruumilise planeerimise käigus, sest kalavarude majandamise kavandatud meetmed on Belgia merealade ruumilise planeerimise osa. Madalmaadelt, Prantsusmaalt ja Ühendkuningriigilt küsiti kirja teel nõu merealade ruumilise planeerimise projekti kohta.
            
            
               Lisaks sellele toimusid eelkõige kalandusmeetmete teemal mitteametlikud konsultatsioonid Madalmaade ja Prantsusmaaga. Konsultatsioonide tulemusi võeti arvesse ja merealade ruumilise planeerimise projekti kohandati vastavalt. 
            
            
               Belgia ettepanekut kalavarude majandamise meetmete kohta merepõhja terviklikkuse parandamiseks on kooskõlastatud eri liikmesriikide keskkonna- ja kalandusasutuste esindajatega. Konsulteeriti Põhjamere nõuandekomisjoniga (september 2015 ja november 2016) ning kogu protsessi olid kaasatud mitmed sidusrühmad ja eksperdid.
            
            
               Piirkondlik koordineerimine toimus alates aprillist 2015. Scheveningeni rühma Põhjamere kalandus- ja keskkonnateemalise tehnilise eksperdirühma raames loodi ajutine töörühm.
            
            
               Taustadokumendi projekt arendati edasi ja töötati põhjalikult läbi liikmesriikide märkuste alusel, mis saadi Brüsselis, Haagis, Pariisis toimunud kümnel koosolekul või telekonverentsina toimunud kahepoolsetel kohtumistel, ning dokumendi lõppversioon oli ajutises töörühmas arutlusel 2016. aasta juuli alguses. 
            
            
               Jaanuaris 2017 kiitis Scheveningeni kõrgetasemeline rühm ühise soovituse esitamise komisjonile lõplikult heaks.
            
            
               Ühine soovitus
            
            
               Määruse (EL) nr 1380/2013 artiklis 18 kirjeldatud menetluse kohaselt on ühine soovitus otsese majandamishuviga liikmesriikide vahel toimunud arutelude tulemus. 
            
            
               Septembrist 2016 kuni jaanuarini 2017 koostasid Belgia, Madalmaade, Prantsusmaa, Ühendkuningriigi, Saksamaa ja Taani kalandus- ja keskkonnaasutuste esindajad ühise soovituse projekti. Selle kiitsid heaks kõik otsese majandamishuviga liikmesriigid ning Belgia esitas ühise soovituse komisjonile 28. veebruaril 2017.
            
            
               Ühise soovitusega pikendatakse delegeeritud määrusega (EL) nr 2017/118 hõlmatud kaitsealade loetelu. 
            
            
               Ühises soovituses käsitletakse nelja kalavarude majandamise ala Põhjamere Belgia osas. Kaks neist aladest asub 12 meremiili laiuse vööndi sees (st alad 1 ja 2) ning kaks väljaspool 12 meremiili piiri (st alad 3 ja 4). Kõnealustel aladel kavandatakse järgmisi meetmeid.
            
            
               Aladel 1 võivad kõik praegu seal olevad kalalaevad jätkata oma püügitegevust, tingimusel et kalapüügivahendite alla kuuluvad rullikutel piimid („rulltaldmikud“). Krevetipüügil on kohustuslik kasutada sõelvõrku. Olemasolevaid laevu võib asendada. Uued laevad tohivad alal kalastada, kui nad kasutavad püügivahendeid, mis merepõhja ei riku. See tähendab, et laevad, kes ei olnud praeguse ajani kõnealusel alal aktiivsed, ei tohi merepõhja mõjutavaid püügivahendeid kasutada.
            
            
               Aladel 2 on lubatud kasutada üksnes püügivahendeid, mis merepõhja ei mõjuta. Peale selle on merepõhja vähem mõjutavate püügivahendite katsetamine lubatud lubade süsteemi alusel. Kehtestatud on kolmeaastane üleminekuperiood, mille jooksul on aladel endiselt lubatud olemasolevaid püügivahendeid kasutada. 
            
         
         
            
               Aladel 3 on lubatud kasutada üksnes püügivahendeid, mis merepõhja ei mõjuta ja ankurdatud põhjanoota.
            
            
               Aladel 4 on lubatud kasutada üksnes püügivahendeid, mis merepõhja ei mõjuta ja ankurdatud põhja noota. Peale selle on merepõhja vähem mõjutavate püügivahendite katsetamine lubatud lubade süsteemi alusel. Kehtestatud on kolmeaastane üleminekuperiood, mille jooksul on aladel endiselt lubatud olemasolevaid püügivahendeid kasutada.
            
            
               Belgia palus, et Rahvusvaheline Mereuurimise Nõukogu (ICES) kavandatud korra üle vaataks, et võimaldada põhjapüügivahendite teaduslikku katsetamist kahes kalavarude majandamise piirkonnas
                  7
               . ICES korraldas kolm sõltumatut hindamist Belgia kehtestatud korrale, millega lubataks siseneda kahte konkreetsesse kalavarude majandamise piirkonda, et katsetada seal merepõhja vähem mõjutavaid püügivahendeid.
            
            
               Kalanduse teadus-, tehnika- ja majanduskomitee (STECF) 
            
            
               Kalanduse teadus-, tehnika- ja majanduskomitee (STECF) hindas komisjonile esitatud lõpliku ühise soovituse peamisi elemente oma täiskogu istungjärgul,
                  8
                mis toimus 27.–31. märtsini 2017.
            
            
               STECFi hinnangu ja komisjoni talituste poolt Belgia esitatud teabele antud hinnangu põhjal leiab komisjon, et esitatud ühine soovitus on kooskõlas määruse (EL) nr 1380/2013 artikliga 11, mida on kirjeldatud eespool.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Kavandatud meetme kokkuvõte
            
            
               Peamine õiguslik meede on vastu võtta meetmed, mis on vajalikud merestrateegia raamdirektiivist ja elupaikade direktiivist tulenevate kohustuste täitmiseks.
            
            
               Määruses sätestatakse püügitegevus teatavatel aladel, mille suhtes kohaldatakse erimeetmeid. 
            
            
               Õiguslik alus
            
            
               Euroopa Parlamendi ja nõukogu määruse (EL) nr 1380/2013 artikli 11 lõige 2 ning artikli 18 lõiked 1 ja 3.
            
            
            
               Subsidiaarsuse põhimõte
            
            
               Ettepanek on tehtud Euroopa Liidu ainupädevusse kuuluvas valdkonnas vastavalt Euroopa Liidu toimimise lepingu artikli 3 lõike 1 punktile d.
            
            
               Proportsionaalsuse põhimõte
            
            
               Ettepanek on tehtud määruse (EL) nr 1380/2013 artikli 11 lõikega 2 komisjonile delegeeritud volituste piires ega lähe kaugemale sellest, mis on vajalik nimetatud sätte eesmärgi saavutamiseks.
            
            
               Vahendi valik
            
            
               Kavandatud õigusakt: komisjoni delegeeritud määrus.
            
            
               Muud meetmed ei oleks asjakohased järgmisel põhjusel: komisjonile on antud volitused võtta delegeeritud õigusaktide kujul vastu kalandusalased kaitsemeetmed, mis on vajalikud elupaikade direktiivi artikliga 6 ja merestrateegia raamdirektiivi artikli 13 lõikega 4 ette nähtud kohustuste täitmiseks, kui lisaks algatuse esitanud liikmesriigile on ka teistel liikmesriikidel otsene majandamisalane huvi selliste meetmetega mõjutatud püügi suhtes. Otsese majandamishuviga liikmesriigid esitasid ühise soovituse. Ühises soovituses esitatud ja käesolevasse ettepanekusse lisatud meetmed põhinevad parimatel kättesaadavatel teaduslikel nõuannetel ning vastavad kõigile asjakohastele nõuetele, mis on sätestatud määruse (EL) nr 1380/2013 artiklis 11.
            
         
         
            
               KOMISJONI DELEGEERITUD MÄÄRUS (EL) …/…,
            
            
               2.3.2018,
            
            
               millega muudetakse delegeeritud määrust (EL) 2017/118, millega kehtestatakse kalandusalased kaitsemeetmed merekeskkonna kaitsmiseks Põhjameres
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 11. detsembri 2013. aasta määrust (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ,
                  9
                eriti selle artiklit 11,
            
            
               ning arvestades järgmist:
            
            
               (1)Määruse (EL) nr 1380/2013 artikli 11 lõikes 2 on sätestatud, et kui liikmesriik leiab, et liidu keskkonnaalastest õigusaktidest, sealhulgas direktiivi 92/43/EMÜ
                  10
                artiklist 6 ja direktiivi 2008/56/EÜ
                  11
                artikli 13 lõikest 4 tulenevate kohustuste täitmiseks tuleb vastu võtta vajalikud kaitsemeetmed ja teistel liikmesriikidel on otsene majandamisalane huvi selliste meetmetega mõjutatud kalapüügi suhtes, on komisjonil õigus sellised meetmed huvitatud liikmesriikide ühise soovituse alusel delegeeritud õigusaktidega vastu võtta.
            
            
               (2)Direktiivi 92/43/EMÜ artikli 6 kohaselt peavad liikmesriigid kehtestama erikaitsealade suhtes vajalikud kaitsemeetmed, mis vastavad sellistel aladel esinevate kõnealuse direktiivi lisades loetletud looduslike elupaigatüüpide ja liikide ökoloogilistele vajadustele. Lisaks peavad liikmesriigid selle artikli kohaselt võtma vajalikud meetmed, et vältida erikaitsealadel looduslike elupaikade ja liikide elupaikade halvenemist ning selliste liikide häirimist, mille kaitseks alad on määratud.
            
            
               (3)Merestrateegia raamdirektiivi 2008/56/EÜ artikli 13 lõike 4 kohaselt peavad liikmesriigid võtma vastu meetmeprogrammid, mis sisaldavad ruumilisi kaitsemeetmeid, mis aitavad kaasa kaitstud merealade sidusa ja representatiivse võrgustiku loomisele, ning hõlmavad piisavalt selliste sellesse kuuluvate ökosüsteemide mitmekesisust nagu direktiivi 92/43/EMÜ kohased loodusalad ja Euroopa Parlamendi ja nõukogu direktiivi 2009/147/EÜ
                  12
                kohased linnualad ning merekaitsealad, milles on kokku leppinud liit või asjaomased liikmesriigid rahvusvaheliste või piirkondlike lepingute raames, milles nad on osalised. 
            
            
               (4)Komisjoni delegeeritud määrus (EL) 2017/118,
                  13
                millega kehtestatakse kalandusalased kaitsemeetmed merekeskkonna kaitsmiseks Põhjameres.
            
            
               (5)Belgia leiab, et oleks vaja täiendavaid kaitsemeetmeid, et kaitsta merekeskkonda Belgia territoriaalvetes asuvas neljas kalavarude majandamise piirkonnas ja sellega külgnevas Belgia majandusvööndis Põhjameres. Vastavalt määruse (EL) nr 1380/2013 artikli 11 lõikele 3 esitas Belgia komisjonile ja liikmesriikidele, kellel on otsene majandamishuvi seoses asjaomase püügitegevusega, asjakohase teabe täiendavate nõutavate meetmete kohta, sealhulgas nende põhjenduse, neid toetavad teaduslikud tõendid ning nende rakendamise ja jõustamise üksikasjad.
            
            
               (6)Olles konsulteerinud Põhjamere piirkondliku nõuandekomisjoniga, esitas Belgia koos Madalmaade, Prantsusmaa, Saksamaa, Taani ja Ühendkuningriigiga 28. veebruaril 2017 Euroopa Komisjonile ühise soovituse, milles käsitletakse kalavarude majandamise meetmeid, merepõhja terviklikkuse parandamiseks, vähendades selleks kalapüüki liikuvate põhjapüügivahenditega neljas asjaomases kalavarude majandamise piirkonnas.
            
            
               (7)Meetmed hõlmavad püügikeeldu liikuvate põhjapüügivahenditega, kuid nende puhul on ette nähtud kaks erandit kahe ala puhul ja kalapüügi eritingimused. 
            
            
               (8)Nende kahe ala puhul tuleks kehtestada kolmeaastane üleminekuperiood, mille jooksul tuleks olemasolevate püügivahendite kasutamist veel lubada.
            
            
               (9)Merepõhja vähem mõjutavate püügivahendite katsetamine peaks olema lubatud üksnes eriloa alusel, mida antakse välja keskkonnamõju teaduslike katsetustega tegelevatele teadusprojektidele. 
            
            
               (10)Merepõhja vähem mõjutavate püügivahendite katsetamise eriluba antakse väljasobivate teadusprojektide valimise eest vastutava komisjoni arvamuse põhjal. 
            
            
               (11)Valimiskomisjon jälgib Rahvusvahelise Mereuurimise Nõukogu (ICES)
                  14
                poolt läbivaadatud ja kohandatud erikorda, millega tagatakse, et enne loa väljaandmist on täidetud teaduslikke katseid käsitlevad tingimused. Peab olema selge, et katsetamiseks välja pakutud püügivahendid avaldavad merepõhjale väiksemat mõju.
            
            
               (12)Kalanduse teadus-, tehnika- ja majanduskomitee täiskogu istungjärgul 27.–31. märtsini 2017
                  15
                avaldatud teaduslike nõuannete kohaselt võivad ühises soovituses välja pakutud meetmed aidata vähendada liikuvate põhjapüügivahendite mõju ning säilitada ja/või parandada merepõhja terviklikkust konkreetsetes kalavarude majandamise piirkondades. Meetmetega aidatakse vähendada püügitegevuse negatiivset mõju mereökosüsteemile ja selle tulemusliku rakendamise korral aitavad need tõenäoliselt hoida ära merekeskkonna seisundi halvenemist.
            
            
               (13)Kalanduse teadus-, tehnika- ja majanduskomitee märkis, et kavandatud kaitsemeetmed aitaksid kaasa hea keskkonnaseisundi saavutamisele, nagu on ette nähtud direktiivi 2008/56/EÜ artikliga 9.
            
         
         
            
               (14)Seepärast tuleks delegeeritud määrust (EL) 2017/118 vastavalt muuta.
            
            
               (15)Käesoleva määrusega kehtestatud kalavarude kaitsemeetmed ei mõjuta mis tahes kehtivaid või tulevasi majandamismeetmeid, sealhulgas kalavarude kaitsemeetmeid, mille eesmärk on kaitsta asjaomaseid alasid,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Delegeeritud määruse (EL) 2017/118 muutmine
            
            
               Delegeeritud määrust (EL) 2017/118 muudetakse järgmiselt.
            
            
               1.
                      Artikkel 2 asendatakse järgmisega:
            
            
               „Artikkel 2
               Mõisted
            
            
               Lisaks määruse (EL) nr 1380/2013 artiklis 4, määruse (EÜ) nr 1224/2009 artiklis 4 ja komisjoni rakendusmääruse (EL) nr 404/2011
                  16
                artiklis 2 sätestatud mõistetele kasutatakse käesoleva määruse kohaldamisel järgmisi mõisteid:
            
            
               (1)„põhjapüügivahend“ – üks järgmistest püügivahenditest: põhjatraal, piimtraal, traallaudadega põhjatraal, traallaudadega pelaagiline paarispüügi traal, paarispüügi põhjatraal, salehomaaritraal, krevetitraal, noot, ankurdatud põhjanoot, ankurdamata põhjanoot, paadinoot või laevanoot ning tragi; 
            
            
               (2)„merepõhja vähem mõjutav püügivahend“ – kohandatud põhjapüügivahend, et vähendada selle mõju merepõhjale“; 
            
            
               (3)„rulltaldmik“ – traalipiimi otsaraam, mille all on rattakujulised rullikud, mille peal raam pigem veereb kui lohiseb üle merepõhja.
            
            
               (4)„sõelvõrk“ – traalvõrgu sisse kinnitatud koonusekujuline võrk, mille suu on kinnitatud traalvõrgu külge kogu selle ümbermõõdu ulatuses ning pära kinnitatud traalvõrgu seinas oleva väljalaskeava külge ning mille võrgusilma suurus on oluliselt suurem kui traalnooda võrgusilmal;
            
            
               (5)„alad 1“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse I lisas loetletud loksodroomide järjestikku ühendamise teel; 
            
            
               (6)„alad 2“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse II lisas loetletud loksodroomide järjestikku ühendamise teel;
            
            
               (7)„alad 3“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse III lisas loetletud loksodroomide järjestikku ühendamise teel;
            
            
               (8)„alad 4“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse IV lisas loetletud loksodroomide järjestikku ühendamise teel;
            
            
               (9)„alad 5“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse V lisas loetletud loksodroomide järjestikku ühendamise teel;
            
            
               (10)„alad 6“ – geograafilised piirkonnad, mis moodustuvad ülemaailmse geodeetilise süsteemi (WGS84) kohaselt mõõdetud, käesoleva määruse VI lisas loetletud loksodroomide järjestikku ühendamise teel;
            
            
               (11)„Bratten“ – geograafiline piirkond, mis moodustub ülemaailmse geodeetilise süsteemi (WGS84) kohaselt mõõdetud, käesoleva määruse VII lisas loetletud loksodroomide järjestikku ühendamise teel;
            
         
         
            
               (12) „asjaomased liikmesriigid“ – Rootsi, Saksamaa ja Taani.
            
            
            
               2.
                     Artikkel 3 asendatakse järgmiste artiklitega 3–3e:
            
            
               „Artikkel 3
                  Püügikeeld aladel 1
            
            
            
               1.
                     Aladel 1 on igasugune püügitegevus põhjapüügivahenditega keelatud.
            
            
               2.
                     Kalalaevad, mille pardal on põhjapüügivahendeid, võivad kalastada aladel 1 muude püügivahenditega tingimusel, et põhjapüügivahendid on soritud ja soovitud kooskõlas määruse (EÜ) nr 1224/2009 artiklis 47 sätestatud tingimustega.
            
            
               Artikkel 3a
                  Püügikeeld aladel 2
            
            
            
               Aladel 2 on igasugune püügitegevus keelatud.
            
            
               Artikkel 3b
                  Püügikeeld aladel 3
            
            
            
               1.
                     Aladel 3 on igasugune püügitegevus põhjapüügivahenditega keelatud.
            
            
               2.
                     Lõikes 1 sätestatud keeldu ei kohaldata aktiivsete kalalaevade suhtes, kes tegelesid kalapüügiga aladel 3 ...[käesoleva muutmismääruse jõustumise kuupäev, mille sisestab Euroopa Liidu Väljaannete Talitus], tingimusel et nende püügivahendid on varustatud rullikutel traalipiimidega (rulltaldmikud) ja krevetipüügil kasutatakse sõelvõrke.
            
            
               Artikkel 3c
                  Püügikeeld aladel 4
            
            
            
               1.Aladel 4 on igasugune püügitegevus põhjapüügivahenditega keelatud.
            
            
               2.
                     Merepõhja vähem mõjutavate püügivahendite katsetamine on lubatud teadusprojektidega seotud eriloa alusel.
            
            
               3.Erandina lõikest 1 on põhjapüügivahendeid, mida kasutatakse ...[käesoleva muutmismääruse jõustumise kuupäev, mille sisestab Euroopa Liidu Väljaannete Talitus], lubatud kasutada aladel 4 kolme aasta pikkuse üleminekuaja jooksul arvestatud nimetatud kuupäevast.
            
            
         
         
            
               Artikkel 3d
                  Püügikeeld aladel 5
            
            
            
               Aladel 5 on keelatud igasugune püügitegevus põhjapüügivahenditega, välja arvatud ankurdatud põhjanootadega. 
            
            
               Artikkel 3e
                  Püügikeeld aladel 6
            
            
            
               1.
                     Aladel 6 on keelatud igasugune püügitegevus põhjapüügivahenditega, välja arvatud ankurdatud põhjanootadega. 
            
            
               2.
                     Merepõhja vähem mõjutavate püügivahendite katsetamine on lubatud teadusprojektidega seotud eriloa alusel.
            
            
               3.
                     Erandina lõikest 1 on põhjapüügivahendeid, mida kasutatakse ...[käesoleva muutmismääruse jõustumise kuupäev, mille sisestab Euroopa Liidu Väljaannete Talitus], lubatud kasutada aladel 6 kolme aasta pikkuse üleminekuaja jooksul arvestatud nimetatud kuupäevast.“
            
            
            
               3.Artikli 6 lõigetes 1 ja 3 asendatakse sõnad „artiklites 3 ja 4“ sõnadega „artiklites 3, 3a ja 4“.
            
            
            
               4.III lisa muudetakse VII lisaks.
            
            
            
               5.Käesoleva määruse lisas esitatud tekstid lisatakse kui III, IV, V ja VI lisa.
            
            
            
               Artikkel 2
            
            
               Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
            
               Brüssel, 2.3.2018
            
         
         
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  
                        Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22–61). 
               
               
                  
                     (2)
                  
                        Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta.
               
               
                  
                     (3)
                  
                        Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, 26.1.2010, lk 7). 
               
               
                  
                     (4)
                  
                        ELT L 164, 25.6.2008, lk 19.
               
               
                  
                     (5)
                  
                        ELT L 19/10, 25.1.2017, lk 10.
               
               
                  
                     (6)
                  
                        Le Moniteur belge, 28-03-2014, nr 2014024098, lk 26936, Arrêté royal du 20 mars 2014 relatif à l'établissement du plan d'aménagement des espaces marins (kuninga 20. märtsi 2014. aasta dekreet merealade ruumilise planeerimise kava koostamise kohta.
               
               
                  
                     (7)
                  
                        
                  
                     http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
                  
               
               
                  
                     (8)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (9)
                  
                        
                  
                     ELT L 354, 28.12.2013, lk 22.
                  
               
               
                  
                     (10)
                  
                        Nõukogu 21. mai 1992. aasta direktiiv 92/43/EMÜ looduslike elupaikade ning loodusliku loomastiku ja taimestiku kaitse kohta.
               
               
                  
                     (11)
                  
                        ELT L 164, 25.6.2008, lk 19.
               
               
                  
                     (12)
                  
                        Euroopa Parlamendi ja nõukogu 30. novembri 2009. aasta direktiiv 2009/147/EÜ loodusliku linnustiku kaitse kohta (ELT L 20, 26.1.2010, lk 7).
               
               
                  
                     (13)
                  
                        ELT L 19, 25.1.2017, lk 10.
               
               
                  
                     (14)
                  
                        http://www.ices.dk/sites/pub/Publication%20Reports/Advice/2016/Special_Requests/Belgium_Technical_Service_Review_MPA_procedure.pdf
               
               
                  
                     (15)
                  
                        
                  
                     https://stecf.jrc.ec.europa.eu/documents/43805/1672821/STECF+PLEN+17-01.pdf
                  
               
               
                  
                     (16)
                  
                        Komisjoni 8. aprilli 2011. aasta rakendusmäärus (EL) nr 404/2011, millega kehtestatakse nõukogu määruse (EÜ) nr 1224/2009 (millega luuakse ühenduse kontrollisüsteem ühise kalanduspoliitika eeskirjade järgimise tagamiseks) üksikasjalikud rakenduseeskirjad (ELT L 112, 30.4.2011, lk 1).
               
            
      
    ---documentbreak--- 
      
         
         
            
               LISA
            
            
               III LISA
            
            
            
               Alade 3 koordinaadid
            
            
                     
                        Punkt
                     
                  
                  
                     
                        Põhjalaius
                     
                  
                  
                     
                        Idapikkus
                     
                  
               
                     
                        1°
                     
                  
                  
                     
                        51°09469'
                     
                  
                  
                     
                        2°54140'  
                     
                  
               
                     
                        2°
                     
                  
                  
                     
                        51°14990'
                     
                  
                  
                     
                        2°49385'  
                     
                  
               
                     
                        3°
                     
                  
                  
                     
                        51°22609'
                     
                  
                  
                     
                        2°70173'  
                     
                  
               
                     
                        4°
                     
                  
                  
                     
                        51°17053'
                     
                  
                  
                     
                        2°75699' 
                     
                  
               
            
            
               IV LISA
            
            
            
               Alade 4 koordinaadid
            
            
                     
                        Punkt
                     
                  
                  
                     
                        Põhjalaius
                     
                  
                  
                     
                        Idapikkus
                     
                  
               
                     
                        1°
                     
                  
                  
                     
                        51°22179'
                     
                  
                  
                     
                        2°72067'
                     
                  
               
                     
                        2°
                     
                  
                  
                     
                        51°26197'
                     
                  
                  
                     
                        2°68164' 
                     
                  
               
                     
                        3°
                     
                  
                  
                     
                        51°31412'
                     
                  
                  
                     
                        2°82199' 
                     
                  
               
                     
                        4°
                     
                  
                  
                     
                        51°27949'
                     
                  
                  
                     
                        2°87263'
                     
                  
               
            
            
               V LISA
            
            
            
               Alade 5 koordinaadid
            
            
                     
                        Punkt
                     
                  
                  
                     
                        Põhjalaius
                     
                  
                  
                     
                        Idapikkus
                     
                  
               
                     
                        1°
                     
                  
                  
                     
                        51°42224'
                     
                  
                  
                     
                        2°58086'
                     
                  
               
                     
                        2°
                     
                  
                  
                     
                        51°45833'
                     
                  
                  
                     
                        2°52708'
                     
                  
               
                     
                        3°
                     
                  
                  
                     
                        51°48834'
                     
                  
                  
                     
                        2°45091'
                     
                  
               
                     
                        4°
                     
                  
                  
                     
                        51°51663'
                     
                  
                  
                     
                        2°48007'  
                     
                  
               
                     
                        5°
                     
                  
                  
                     
                        51°48100'
                     
                  
                  
                     
                        2°57800'
                     
                  
               
                     
                        6°
                     
                  
                  
                     
                        51°44485' 
                     
                  
                  
                     
                        2°63069'
                     
                  
               
            
         
         
            
               VI LISA
            
            
            
               Alade 6 koordinaadid
            
            
                     
                        Punkt
                     
                  
                  
                     
                        Põhjalaius
                     
                  
                  
                     
                        Idapikkus
                     
                  
               
                     
                        1°
                     
                  
                  
                     
                        51°39540' 
                     
                  
                  
                     
                        2°51862'
                     
                  
               
                     
                        2°
                     
                  
                  
                     
                        51°42010' 
                     
                  
                  
                     
                        2°49147'
                     
                  
               
                     
                        3°
                     
                  
                  
                     
                        51°44974' 
                     
                  
                  
                     
                        2°41779'
                     
                  
               
                     
                        4°
                     
                  
                  
                     
                        51°48821' 
                     
                  
                  
                     
                        2°45186'
                     
                  
               
                     
                        5°
                     
                  
                  
                     
                        51°45833' 
                     
                  
                  
                     
                        2°52708'
                     
                  
               
                     
                        6°
                     
                  
                  
                     
                        51°42224' 
                     
                  
                  
                     
                        2°58086'